甩韁繩都贏薛恩麥道朗 薛凱華捧南澳橡樹大賽
2024年04月27日 15:18
東網電視
更多新聞短片
薛凱華今日於南澳贏南澳橡樹大賽。(圖片:Getty Images)
雖然冠軍賽馬日聽日就舉行,但兩位嚟客串一日嘅好手麥道朗同埋薛恩,今日仍於南澳洲嘅萬富圍焦點賽日中上陣,事關佢哋都喺只限3歲馬女參戰嘅2000米一級賽南澳橡樹大賽有坐騎,薛思為莫德嘅「快蹄女將」(Quickster)效力,而麥道朗就策騎華禮納嘅「市議會」(. Concello),可惜兩駒都三甲不入。
反而由薛凱華嘅Vibrant Sun今日就有優異演出,入直路後已經率先透出,只係鞍上人就非常狼狽,事關跑到最後200米,佢就甩咗半邊韁繩,自然未能全力催策,而韋紀力同賈傑美嘅坐騎喺外疊如狼似虎殺上,最後Vibrant Sun僅僅捱到,為佢帶嚟第30場一級賽勝仗。